
	[bookmark: nev]GURZÓ JÓZSEF
gur.jo04@gmail.com
Fizika
BSc, 5. félév
Eötvös Loránd Tudományegyetem
Természettudományi Kar
	
[bookmark: _GoBack]






Témavezető:
	Fejős Gergely
egyetemi docens, ELTE TTK




A theta–tag befolyásának vizsgálata lokális effektív hatásokon keresztül

Kulcsszavak: Funkcionális renormálási csoport; Topologikus tag; Szintkeresztezés; QCD játékmodell
A kvantumszíndinamikában megjelenő topologikus theta-tag a mozgásegyenletre nézve érzéketlen, de a rendszer lehetséges állapotainak tulajdonságait érdemben befolyásolja. Dolgozatomban a theta-tag hatását egy nulla dimenziós játékmodellben vizsgáltam a funkcionális renormálási csoport módszerrel. A modell jellemzője, hogy theta függvényében az alapállapot különböző perdülethez tartozó energiaágakon helyezkedik el. Az alapállapot ágak közötti ugrása nempertubatív jelenség, melynek vizsgálatához perturbációszámításon túlmutató módszer szükséges. A folyamatot első közelítésben egy lokális effektív potenciál segítségével próbálhatjuk leírni, amely azonban csak az első ágig képes az alapállapoti energiát megadni. A rendszer szimmetriája által megengedett legáltalánosabb analitikusan kezelhető közelítési módszerhez (FRG ansatzhoz) tartozó flow-egyenletek levezetése után rámutattam, hogy az ágak közötti ugrás előfordulhat, hogy csak nemlokális közelítésekben kezelhető.



